எதற்காக? தேவன் ஆவியாயிருக்கிறார். அவரைத் தொழுது கொள்ளுகிற, பணிந்து ஆராதிக்கிற மனிதனும் ஆவியிலேயே அவரைத் தொழுது கொள்ள வேண்டும் என்பது அடிப்படை சத்தியமும் தேவையுமாகும். தேவன் மனிதனை ஆவி, ஆன்மா (அ) ஆத்துமா மற்றும் உடல் என்றே உண்டாக்கியிருக்கிறார். தேவனாகிய கர்த்தரை, ஆண்டவர் இயேசு கிறிஸ்துவை தன் சொந்த இரட்சகராக, தெய்வமாக ஏற்றுக் கொள்ளும் போது அவரிடத்தில் நாம் முதலில் ஒப்புக் கொடுப்பதும், ஆண்டவர் நம்மிடத்தில் எதிர்ப்பார்ப்பதும் நம் இருதயத்தைத் தான். அப்படி ஒப்புக்கொடுத்த பின் ஆண்டவர் இயேசு கிறிஸ்து விசுவாசத்தினால் நமக்குள் வந்து நம்மோடு என்றும் தங்கியிருப்பதும் நம் இருதயத்தில் தான் (எபேசியர் 3:17).